一嚿物體如果有能力感知佢四圍嘅環境並且按照所得嘅資訊嚟提升自己達到目的嘅機會率嘅話，噉佢就算係一個智能體（intelligent agent）包括人類在內嘅動物都符合呢個定義，而人工智能領域嘅目標就係研究點樣人工噉整一啲智能體出嚟－自自然然，正如機械工程師喺設計飛機嘅翼嗰陣會參考雀仔嘅翼，研究人工智能嘅科學家就要參考現實世界嘅認知系統，並且嘗試整出模仿呢啲認知系統嘅人工智能。